Aprilie 2023

**Comunicat de presă**

**892 persoane şi-au găsit un loc de muncă cu sprijinul AJOFM Teleorman**

În perioada ianuarie-februarie din anul 2023, ca urmare a implementării Programului Naţional de Ocupare a Forţei de Muncă, prin intermediul AJOFM Teleorman au fost încadrate în muncă 892 persoane, dintre care 378 femei.

Din totalul persoanelor ocupate până la data de referință, 413 au peste 45 de ani, 178 au vârsta cuprinsă între 35 și 45 de ani, 138 sunt tineri sub 25 de ani, iar 163 au între 25 și 35 de ani.

În funcţie de rezidenţă, din totalul persoanelor încadrate în muncă, 341 provin din mediul urban, iar 551 persoane sunt din mediul rural.

Din punct de vedere al nivelului de pregătire al persoanelor pentru care s-a identificat un loc de muncă, cele mai multe persoane au studii liceale (383), urmat de cei cu studii profesionale/arte si meserii – 234 persoane, de cei cu studii gimnaziale – 223 persoane, apoi de cei cu studii universitare 37 persoane si de cei cu studii postliceale în număr de 13 si de cei cu studii primare - 2 persoane.

Din numărul total de persoane care au fost angajate prin intermediul AJOFM Teleorman, 428 persoane fac parte din categoria celor greu sau foarte greu ocupabile. Precizăm că încadrarea într-o categorie de ocupabilitate se realizează ca urmare a activităţii de profilare a persoanelor înregistrate în evidenţele noastre.

Pentru integrarea pe piaţa muncii, persoanele aflate în căutarea unui loc de muncă înregistrate în baza de date a agenţiei teritoriale pentru ocuparea forţei de muncă în a cărei rază au domiciliul sau reşedinţa beneficiază de pachete personalizate de măsuri active prevăzute de Legea nr.76/2002 privind sistemul asigurărilor pentru şomaj şi stimularea ocupării forţei de muncă, modificată şi completată.

Astfel, în perioada ianuarie-februarie, numărul persoanelor care au beneficiat de asistenţă pentru înregistrarea în evidenţă ca persoane aflate în căutarea unui loc de muncă, în vederea asigurării protecţiei sociale privind acordarea indemnizaţiei de şomaj sau cuprinderea în măsuri active, a fost de 2.596 persoane.

Pentru mai multe informații despre activitatea Agenției Județene pentru Ocuparea Forței de Muncă Teleorman, puteți accesa <https://www.anofm.ro/index.html?agentie=Teleorman>

DIRECTOR EXECUTIV

OPREA NELU IONEL

Intocmit

Cirjan-Marinescu Mihaela